ky ru en en en en en en ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky tt ky ru ky ru cv ky ru kk ky uk ru ky ru ky ru ky ky ru ky ky ru ru ky ru kk ru ru ru ky ky ru mn ru ru ru hbs_cyr ky ru ky en en en en en en en en en ru
"Кыргыз руху", 20.07.10 - 11-бет: •
"Бал таттуу" коомдук бейөкмөт уюмунун төрайымы Мамбеталиева Гүлмира Сулаймановна:
- Гүлмира эже, сиздин жаш таланттарды колдоп, аларга жол көрсөтүп келе жатканыңыз белгилүү. Жакында эле Түркияга да чыгармачылык сапар менен таланттуу балдарды алып барып келген экенсиз, ушул жөнүндө кеңири айтып берсеңиз?
- Түркиянын Анкара шаарына жаштардын эл аралык фольклордук фестивалына барып келдик. Бизге ал жактагы кыргыз элчилиги аркылуу чакыруу келген эле, Кочкордо мектепте окуган Оморова Айсаана аттуу таланттуу комузчу кызыбызды алып бардык. Фестиваль FOMCEP YOUTH CLUB Эл аралык Дельфия мелдештери менен биргеликте Түркия Республикасынын Өкмөтүнүн алдындагы жаштар жана спортту колдоо башкы дирекциясынын колдоосу менен өттү. Сексен эки өлкөнүн таланттары катышкан фестивалга он беш жаштан жыйырма алты жашка чейинки улан-кыздар катышышты, башка өлкөдөн баргандардын көпчүлүгү филармонияда иштеп калган, жогорку музыкалык билими бар жаштар экен. Жободо бир гана солист барууга тийиш деп жазылганына карабай "Камбаркан" деген жаш бийчилер тобун кошо ала бардык. Бийчилерибиз фестивалда орунга жетишпегендери менен башка өлкөнүн бийчилерин көрүп сабак алып, билбегенин үйрөнүп келишти. Улуттук аспаптар боюнча он төрт өлкөнүн таланттары ат салышып, жыйырма беш-жыйырма алты жаштагы таланттардын арасында биздин кызыбыз он үч жашта болуп калды.
- Жободо он беш жаштан жогоркулар катышат деп жазылса, Айсанаанын жаш өзгөчөлүгү боюнча көйгөй козголгон жокпу?
- Алгач жашы жете элек экен деп конкурска киргизбей коюшту, биз бул фамилияны жибергенбиз деп өздөрүнүн чакыруу кагаздарын көрсөтүп катышууга макулдук алдык. Фестивалда дүйнөнүн ар бурчунан келген табити, билими күчтүү профессорлор калыс болушту. Үч-алтын, күмүш, коло медалдары тапшырылып, андан тышкары үч адамга кызыктыруучу сыйлык берилет экен, ошонун ичинен жашы жете элек болсо да биздин Айсаана төртүнчү орунду ээлеп Эл аралык фестивалдын дипломанты болуп калды. Өз курагында келсе Гран-Прини ала турган кыз экен деп Айсаана жөнүндө жакшы пикирлерин айтышып, талантына баа беришти.
- Таланттарды каяктан тандайсыздар, же атайын музыкалык мектептерден сынактын негизинде тандап аласыздырбы?
- 2002-жылы "Бал таттуу" аттуу бейөкмөт уюм түзгөм, биздин негизги милдетибиз элеттик таланттуу балдарды колдоо болуп эсептелет. Азырынча биз Нарын жергесиндеги гана таланттуу балдар менен иш алып барабыз. Жыл сайын "Жаш таланттар" фестивалын өткөрүп турабыз. Ал үчүн балдарды жер-жерлерден сурамжылап, иликтеп конкурстарга катыштырып, таланттууларын областык конкурстан республикага, андан Эл аралык конкурс-фестивалдарга алып барабыз.
- Балдар менен иш алып барууну колго алууңузга эмне себеп болду?
- Жаш муундарыбыз байыртадан сакталып келген нукуралыгын, улуттук аспаптарын, ооздон оозго айтылып келген дастан, эпосторун эстеринен чыгарып, заманбап үлгүдөгү музыка багытына биротоло сүңгүп кетүүсүнөн алыс болуп, салт-санаа, нарк-насилибизди билип жүрсө деген тилек болду. 2005-жылга чейин өлкөбүздө таланттуу балдарды колдогон "Мээрим" фондусу бар эле, жаштарга жакшы колдоо берчү. Ал жылдардан кийин андай ишчаралар жер-жерлерде таптакыр өтпөй калды. Мен Нарын областында аталган фонддун жетекчилигинин тапшырмасы менен "Мээрим" фондун түзгөн элем, ревалюциядан кийин эми балдарыбызга колдоо болбой, алар менен иш жүргүзүлбөй калабы деп ойлоп өз каражатыбыз менен кароо-сынак өткөрүүнү туура көрдүк. Кароо- сынак өткөрөлү деп Нарынга барсак балдар даярдык көрүп жатышкандары менен сынак өтөбү, өтпөйбү деген эки анжы ой жаралып жатыптыр. Бир жыл бою зарыгып күткөн балдардын үмүтүн өчүрбөй сынакты жыл сайын өткөрүүнү өзүм колго алдым, мени өткөр деген эч ким болгон жок. Азыр жылдан-жылга Нарын областынын балдары болгон аракеттерин жасашып, кийимдерин ылайыктап, изденүү жолунда чыгармачылыгын андан ары да өстүрүп келишүүдө.
- Сиздердин уюм дагы башка багытта иш алып барабы?
- "Бал таттуунун" башка көптөгөн максаттары бар, мисалы кол өнөрчүлүктү, элеттик аялдарды колдоо. Искусство менен маданияттын ар багытына басым жасап келебиз. Алдыда дагы башка көптөгөн максаттарыбыз бар.
- Элеттик, атайын музыкалык билими жок, башкача айтканда тубаса таланттуу балдарды тандап чет өлкөгө алып чыгуу өтө чоң эмгек, Түркияга сынактарга баруу жолу кандайча ачылды, ал тарап менен кантип алака түзүп калдыңар?
- 2005-жылы областык сынакты өткөргөндөн кийин респубиликада эч нерсе өткөрүлбөй калган, эми бул таланттуу балдарыбызды эмне кылышыбыз керек деген ой жаралды. Анан Түркиядагы "Түрк дүнүйө" деген чоң уюм менен алака түздүк, алар бизди конкурска чакырып беришти. Ага чейин ал жакка Бишкек шаарынан "Жаш кыял" бий топтору барып катышчу экен, биз фольклор багыты менен Стамбул шаарына бардык. 2005-жылы түрк тилдүү 27 мамлекеттен таланттар катышып биз алып барган комузчу Наматбек уулу Канат Гран-Прини жеңип алды.
- Ошол жылдары да бизде бийлик алмашуу болуп кетпеди беле, ал жактагылар кандай кабыл алышты?
- Башында Кыргызстанданбыз десек "таш менен союлдун революциясы өткөн жерденби" дешип шылдыңдап жатышкандай болушкан. Канат Эстебес Турсуналиевдин "Кыз-күйөө" айтышын комуз менен аткарып берди эле конкурстун алдында сынак алып жаткандар улам чакырып айттырып жакшы кабыл алышып, башкы орунга ээ болду. Ошондон кийин башкача көз карашта болуп калгандары дароо байкалды. Ал жакта биз жеке эле Нарын жергесинин эмес, жалпы Кыргызстандын желегин бийик көтөрүп келдик. Ошол учурда азыркы Тышкы Иштер министри Руслан Казакбаев Түркияда консул экен, ал жерге келген башка өлкөнүн элчилери ал кишини жеңишиңерди майла деп жатышты, ал абдан кубанды. Элчилерге жеңишти майлап берип, бизди балдар менен алып барып бир күн кечке катер менен Босфорго сейилдетип, музейлерге алып барды. Ошондон кийин "Түрк дүнүйө" бизди жыл сайын чакырып калды. Жылына үч-төрт, кээде он балага чейин алып барып калабыз. Дайыма алдыңкы орундар, сыйлыктар менен кайтып келебиз.
- Чет жакка чыгып келген балдардын көз карашы өзгөрүп келээрин байкадыңызбы?
- Албетте, музейлерди кыдырышып, бассейнге каалашынча түшүп, швед столдорунан тамактанып жатышты, башка өлкөнүн балдары менен таанышып дос күтүштү, даректерин алышып кат жазышып турушат. Башкалардын маданиятын, цивилизациясын көрүшүп бизде таптакыр башкача, булар башкача жашашат экен, ушуга аракет жасаш керек тура деген көз караш менен кайтып келишти. Ата-энелери да балдарынын аң-сезими өзгөрүп келгенин айтып жатышат. Фестивалдын ачылыш-жабылышында сексен эки мамлекеттин таланттары өздөрүнүн улуттук кийимдери менен жүрүштү, балдар жашоолорунда жомокко аралашып жүргөндөй сезимде болуп жатышкандарын байкадым. Балдарыбыздын өмүрлөрүндө эстен кеткис чоң майрам тартууладык десек болот. Түркия өлкөсүнүн эң алдыңкы адамдары эки элдин достугун бекемдеген адамсыз деп жакшы ойлорун билдиришти.
- Эже, балдарды жер-жерлерден тандоодо кимдер калыс болушат?
- Республикалык деңгээлде өтүп жаткан "Жаш таланттар" фестивалына музыкалык билими бар жаштар катышышат, ал эми биздин сынакка катышкандар чыныгы айыл арасынан тандалган таланттар. Алгач областтык гезитке конкурстун жобосун жарыялап ,андан аймактардан тандалган балдар райондук сынакка катышып, андан областка келишет. Тандалган балдар бирин-бири көрүп жылда алдыга умтулуп өсүшөт, бул сынак таланттар үчүн чоң мастер-класс. Калыстырга чоң артисттерди алып барабыз. Быйыл залкар адамдарыбыз Самара Токтакунова эжебиз менен Уркаш Мамбеталиев агабыз, ал эми ырчылык өнөр боюнча Съездбек Искеналиев, Замир Арыкбаев, андан тышкары живопись боюнча таланттуу сүрөтчүлөрүбүздүн бири Сапар Осмоналиевдер барышты. Алар балдардын аракетин, майрамдык маанайды, аларга болгон жөлөктү көрүшүп башка жактарда эмне үчүн мындай конкурстар өтпөйт деп кызыгышты. Балдарыбыз чыгармачыл адамдардан үлгү алышып, көп нерселерди үйрөнүүгө да жетишишти. Мен дайыма чоң борборлордон нукура талант чыкпайт, чыныгы таланттардын уюткусу элетте деп айтып келем. Карала-торала болгон бала "Манасты" айткан болсо уккан адам таң калат. Негизинен биз таланттарды тандоодо кыргыз элине таандык салттуу өнөрлөргө басым жасайбыз. Каныбызга сиңген салттуу, нарктуу маданиятыбыздан четтебей кыргыздын менталитетине туура келген өнөрлөрдү мындан ары өркүндөтсөк деген тилегим бар.
- Нарын аймагында өткөргөн фестивалды республикалык деңгээлге алып чыксаңыздар кандай болот эле?
- Ал үчүн мамлекет тарабынан колдоо керек. Нарында бизди областтык администрация колдойт, балдарды айылдардан облус борборуна жеткирип келүү деле чоң каражатты талап кылат. Республика боюнча өтсө уюштуруу иштерин мамлекет мойнуна албаса бир уюмдун колунан келбейт.
- Түркиядан башка өлкөлөргө да барасыздырбы?
- Эки жыл мурун дүйнөлүк олимпиаданын алдында Пекин шаарында "Олимпиаданын жалындуу жүрөктөрү" деген мектеп курагындагы балдардын форуму болуп биздин коомдук уюмга чакыруу келген. Биздин үч балабыз барып кыргыз маданиятын тартуулап, кийимин, атрибутикасын, сувенирлерин алып барышты. Андан тышкары Кытайга маданият күндөрүндө, дагы башка ишчаралар болуп калганда жиберип турабыз. Кыргыз элинин маданиятын таланттуу балдарыбыз аркылуу башка элдерге жеткирүү биздин уюм үчүн чоң сыймык.
кыргыз тилиндеги гезит "Кыргыз руху"
email • архив • редакция
Б. Акаева: Убактылуу өкмөт мыйзамды одоно бузду
Курсан Асанов - жаңы баатыр
Исмаил Исаков, коомдук жана мамлекеттик ишмер:
"Ош окуясы 20 жылдап чогулган шишик. Ал баары бир жарылмак"
Мухтар Эргешов, Алматы шаарындагы "Кыргыз ата" коомдук бирикмесинин төрагасы
Казакстандан кайрадан массалык депортация күтүлөбү?
Кыргыз Республикасынын Президентинин кеңешчиси:
"Бал таттуу" коомдук бейөкмөт уюмунун төрайымы Мамбеталиева Гүлмира Сулаймановна:
"Чыныгы таланттардын уюткусу элетте"
Кутман курак 90 жаш
Бейиш - эненин таман алдында...
Кымызды жакшы көргөн кыргыздын балбан кызы
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0820_11.htm on line 44
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0820_11.htm on line 44
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/rukh/10/0820_11.htm on line 44
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0820_11.htm on line 44
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0820_11.htm on line 44
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/rukh/10/0820_11.htm on line 44
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0820_11.htm on line 44
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0820_11.htm on line 44
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/rukh/10/0820_11.htm on line 44